Polskie Radio

Puolan radio eli puolaksi Polskie Radio (lyh. PR) on Puolan kansallinen yleisradioyhtiö. Polskie Radion kotipaikka on Varsova. Luvan radiotoimintaan se sai 18. elokuuta 1925; lähetykset aloitettiin marraskuussa 1925. Ensimmäinen Puolan radion radioasema käynnistettiin Varsovassa 18. huhtikuuta 1926. Vuosina 1939–1944 radiolähetykset oli miehittäjän lainsäädännön vuoksi kielletty. PR:n radioasema aloitti toimintansa Varsovassa jälleen helmikuussa 1945. Neuvostoliiton aikana Puolan yleisradio lähetti myös suomenkielistä ohjelmaa lyhyillä ja keskipitkillä radioaalloilla vuosina 1953–1992 (1981–1983 katkos sotatilan johdosta). Radion johto on valittu poliittisesti. Esimerkiksi joulukuussa 2023 Polskie Radion johto vaihdettiin yhtäkkiä maan uuden poliittisen johdon toimesta. Kansallisen mediakyselyn (Krajowy Instytut Mediów, 2024) mukaan yleisradioyhtiö Polskie Radion radiokanavat häviävät kuulijoiden suosiossa Puolan suurimmille kaupallisille kanaville. Tunnetuimpiin ja suosituimpiin kaupallisiin, valtakunnallisiin radiokanaviin lukeutuvat RMF FM (Radio Muzyka Fakty FM; 17,6 % kuuntelijoista vuonna 2024), Radio Zet (10,6 %) ja Eska (5,4 %). Valtakunnallisista kanavista Polskie Radion ykköskanava (Jedynka) oli neljänneksi suosituin 4,0 prosentin kuuntelijaosuudella, ja kolmoskanava (Trójka) ylsi kahdeksanneksi (1,9 %). Kysely oli osoitettu yli 15 vuotiailla puolalaisille. Kanavat Valtakunnalliset Jedynka (Yksi) – ajankohtainen informaatio ja ”aikuiseen makuun” sopivaa pop- ja rockmusiikkia; Jedynka Dwójka (Kaksi) – klassinen musiikki ja kulttuuriohjelma; Dwójka Trójka (Kolme) – rock, vaihtoehtoinen, jazz, ja muut; Trójka Polskie Radio 24 (PR24) – uutisia ja puheohjelmia; Polskie Radio 24 Czwórka (Neljä) – nuorisokanava; Czwórka Radio Chopin – puolalainen klassinen musiikki; Radio Chopin Radio Dzieciom – lastenohjelmaa päivällä, vanhempien makasiiniohjelmia illalla ja jazzia yöllä; Radio Dzieciom Radio Kierowców – musiikkia ja autoilijoille tarkoitettua tietoa; Radio Kierowców Radio Rytm – puolalaista musiikkia (vain nettiradio); Radio Rytm Kansainvälinen Radio Poland (tammikuuhun 2007 saakka Radio Polonia) – lähetyksiä englanniksi, puolaksi, saksaksi, ukrainaksi, valkovenäjäksi ja venäjäksi; Radio Poland Alueelliset radioasemat Puolan radiolla on 17 alueellista radioasemaa seuraavilla paikkakunnilla: Kaupunkiradiot Kahdeksalla paikkakunnalla. Digi- ja nettiradiot Ainoastaan digi- ja nettilähetyksiä: seitsemän kanavaa. Katso myös Puolan radion sinfoniaorkesteri (NOSPR) Puolan radion Varsovan orkesteri Lähteet Aiheesta muualla Kuvia tai muita tiedostoja aiheesta Polskie Radio Wikimedia Commonsissa